[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000007", "text": "Eesti autoriteatri viimase kahe aastaku\u0308mne u\u0308he pu\u0308sivama tegija Andri Luubi eelmises teoses, tehisintellektist ko\u0303nelevas \"Felicitases\" oli autori uudishimu ta\u0308napa\u0308eva maailma arengu suhtes vormitud Luubile omaselt intrigeerivaks looks. \"Moes\" on Luup aga narratiivsusest eemaldunud, kasutanud koomiliste skets\u030cidega pikitud vestluso\u0303htu formaati, aga lo\u0303puni pole see risk end o\u0303igustanud. Kolm endist ko\u0303rgmoe modelli ja praegust teatritegijat (Jette Loona Hermanis, Karel Ka\u0308os ja Anne Mari Saks) vestavad baaripukil istudes ma\u0308lestusi modellielust. Iga paariku\u0308mne minuti ja\u0308rel lahkuvad nad lavalt ning publiku ette astub pru\u0308kkarite seltskond (Maria Peterson, Laura Peterson, Ott Aardam, Tarmo Song, Anneli Tuulik ja Helvin Kaljula), kes ka\u0308ituvad ja ra\u0308a\u0308givad nagu poeedid."}, {"text_idx": "#000009", "text": "Autor on lugusid kogunud suuremalt hulgalt moemaailma veteranilt kui need kolm, kes lavale jo\u0303udsid, sestap on sundimatult ja erilise lavapaatoseta ko\u0303nelevad modellid u\u0308htaegu na\u0308idendi tegelased kui ka to\u0303sielulised ma\u0308letajad. See ebama\u0308a\u0308rasus ko\u0303ditas etenduse lo\u0303puni. Alles lo\u0303pus na\u0308htud paroodilise moeso\u0303u ajal lu\u0308litusid kolm endist modelli catwalk'il etendavasse olekusse. Jette Loona Hermanise seatud moelava koreograafia parodeeris moeso\u0303ude ko\u0303nnakus ja pilkudes avalduvat u\u0308lepaisutatud so\u0303jakust."}, {"text_idx": "#000010", "text": "Tavateadmise ja eelarvamuste po\u0303hjal on muidugi ootamatu, et tippmodellinduses la\u0308bi lo\u0308o\u0308nud inimesed suudavad nii arukaid lauseid moodustada. Tegemist on tarkade noortega, kes iluto\u0308o\u0308stuses kogetu to\u0303ttu vo\u0303ivad eakaaslastest ku\u0308psemadki olla. Vahest ko\u0303ige ta\u0308nuva\u0308a\u0308rsem auditoorium sellele lavastusele vo\u0303iksidki olla teismelised, kellele see hoiatuslugu jo\u0303uaks kohale ainuu\u0308ksi kolme modelli jalustrabava va\u0308lise efektsuse to\u0303ttu. Ideeliselt levib laval Antoine de Saint-Exupe\u0301ry vaim: rabavalt ilusad inimesed peavad loengut sellest, kui palju olulisem on silmale na\u0308htamatu ja kuidas eristada egola\u0308iget minasa\u0308rast."}, {"text_idx": "#000012", "text": "Loeng-lavastus pole mo\u0303istagi teatris teab mis harv na\u0308htus. Mo\u0303nes mo\u0303ttes on elu- vo\u0303i kohaloolised lavastused u\u0308htlasi ka teatraliseeritud loengud, selle z\u030canri alla vo\u0303ib liigitada arvestatava osa dokumentaalteatrist. Loeng-lavastustes on hariduslik vo\u0303i publitsistlik aspekt kunstilisest taotlusest eespool ning vaatajani soovitakse viia terviklik arutluska\u0308ik koos argumentatsiooni ja faktidega."}, {"text_idx": "#000013", "text": "Tinglikkuse ja estetiseerituse ma\u0308a\u0308r vo\u0303ib sellises teatrilaadis tublisti varieeruda. Teinekord ongi laval ainult loengupidaja, kelle ettekannet illustreerivad vo\u0303i pingestavad videokaadrid (Kanuti gildi saalis 2019. aastal esietendunud Kristina Normani \"Kergem kui naine\") vo\u0303i ru\u0308tmistatakse loengut mo\u0303ne nalja\u00adlooga (Kinoteatri \"O\u0303petaja Tammiku rehabiliteerimine\", esietendus 2016). Erisugused teatraalsed vinjetid on selliste lavastuste puhul mo\u0303eldud loengu mo\u0303jusust toetama, neid vo\u0303ib ka\u0308sitleda ka tavapa\u0308rasest vembukamate va\u0308a\u0308rtuskoolitustena. Kohati vo\u0303ib loeng-koolitust saatev tegevus siiski luua ka kujundlikku pinget (Eesti Draamateatris Mari-Liis Lille lihtsa praktilise tegevusega ru\u0308tmistatud \"Samad so\u0303nad, teine viis\", esietendus 2021)."}, {"text_idx": "#000014", "text": "Andri Luupi lavastus tiksub \u2013 nagu juba mainisin \u2013 kahes rez\u030ciimis. Kaks kontrastset esitusvo\u0303tit (reflektiivne rahulik arutlus versus poeetiline hullamine) eeldasid ka vaatajalt pidevat u\u0308mberlu\u0308litumist ning see tegi ha\u0308a\u0308lestumise, lavastuse atmosfa\u0308a\u0308ri sisseelamise keeruliseks, seda enam et mo\u0303lemad lavastuse harud olid mittenarratiivsed, episoodilised. Lavastuse moeso\u0303u finaalis toodi kaks seltskonda catwalk'ile korra kokku, ent side kahe tasandi \u2013 poeetilise ja to\u0303siloolise \u2013 vahel ja\u0308i hapraks."}, {"text_idx": "#000015", "text": "Minu va\u0308ga subjektiivsest etenduse ja\u0308relma\u0308lust kustusid poeetilise taotlusega skets\u030cid peaaegu ta\u0308ielikult. Kolme endist arukat ko\u0303rgmoemodelli tasub aga vaatama-kuulama minna ku\u0308ll. Tagantja\u0308rele ja tasapisi jo\u0303udis kohale, kui o\u0303udne see ko\u0303ik oli, mida kiirmoe keskkonnamo\u0303ju kohta kuulsin, ja kui kosutav oli na\u0308ha iluto\u0308o\u0308stuse ka\u0308est pa\u0308a\u0308stetud hingi. Juba paar sajandit toiminud esteetide ja kapitalistide liit on osutunud koletult edukaks."}, {"text_idx": "#000016", "text": "Reedel Sirbis kliimakindlad ehitised, Kassisaba ja \"Narva \u2013 linn, mille me kaotasime\""}, {"text_idx": "#000021", "text": "Maiduk avaldas koos Gogdogiga videosingli \"Ta\u0308navate kuningad\""}, {"text_idx": "#000025", "text": "Va\u0308ndras avati uus 300-kohaline kontserdisaal"}, {"text_idx": "#000027", "text": "Priit Strandberg \"Kirsiaiast\": mo\u0303ne teise inimese traagika vo\u0303ib tohutult naerma ajada"}, {"text_idx": "#000028", "text": "Mirtel Pohla: ma ra\u0308a\u0308gin laval alati iseendast"}, {"text_idx": "#000031", "text": "Maido Saar: see, mis on sulle su\u0308damele ja\u0308a\u0308nud vo\u0303i vaeva teinud, tuleb va\u0308lja ka tantsus"}, {"text_idx": "#000032", "text": "Arvustus. \"Unistaja\": kaks teokarpi kapseldunud inimest"}, {"text_idx": "#000033", "text": "Leslie Laasner: Eurovisioonil vo\u0303id vo\u0303ita endale ka publiku, kellel puudub maitse"}, {"text_idx": "#000034", "text": "Kaisa Ling loovisikute muredest: tunnen tihti, et minu to\u0308o\u0308 on ebavajalik"}, {"text_idx": "#000035", "text": "Kirjanike liidu noortesektsioon kogub almanahhi jaoks kaasto\u0308id"}, {"text_idx": "#000038", "text": "ERM-i konservaator uuest na\u0308itusest: ilmselt ei ole talutoole enam va\u0308ga palju alles"}, {"text_idx": "#000039", "text": "Muuseum kogub inimeste fotosid ja ma\u0308lestusi Palmse mo\u0303isast"}, {"text_idx": "#000042", "text": "Otse neljapa\u0308eval kell 11: muuseumi aastaauhindade konverents"}, {"text_idx": "#000043", "text": "Edetabel. Aasta parimad albumid 2022"}, {"text_idx": "#000044", "text": "Aasta parimad albumid 2022. Isiklikud edetabelid"}, {"text_idx": "#000047", "text": "Arvustus. Panfilovi hu\u0308pnotiseeriv teena\u0308itaja alateadvusesse"}, {"text_idx": "#000050", "text": "Galerii: Vanemuine saatis aasta a\u0308ra traditsioonilise aastalo\u0303puballiga"}, {"text_idx": "#000051", "text": "Galerii: Riho Sibula a\u0308rasaatmine Jaani kirikus"}, {"text_idx": "#000052", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]